Diari Oficial de la Generalitat Valenciana


Sumari del DOGV 3473, del 14-04-1999 (1999/3309)

DECRET 50/1999, de 30 de març, del Govern Valencià, pel qual s'accepta la donació de la primera reproducció original d'una sèrie limitada de l'escultura «Bust de Sorolla» de Marià Benlliure, efectuada conjuntament per Ediciones Grial i la Hispanic Society of America.
---------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/03/30/50/dof/vci/html**

### Dades del document

Número de DOGV
:   3473

Data del DOGV
:   14-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3309


Data del document
:   30-03-1999

Organisme emissor
:   Conselleria d'Economia, Hisenda i Administració Pública

Tipus de document
:   Decret

Descriptors 

:   * donació
    * belles arts

DECRET 50/1999, de 30 de març, del Govern Valencià, pel qual s'accepta la donació de la primera reproducció original d'una sèrie limitada de l'escultura «Bust de Sorolla» de Marià Benlliure, efectuada conjuntament per Ediciones Grial i la Hispanic Society of America. [1999/X3309]
  
Ediciones Grial i la Hispanic Society of America han tingut la generositat d'oferir a la Generalitat Valenciana la donació de la primera reproducció original en bronze d'una sèrie limitada de l'escultura Bust de Sorolla de Marià Benlliure (30x23x27,5 cm) que realitzaran conjuntament i que tindrà un tiratge numerat de 89 peces per al territori nacional i de 49 peces per a l'estranger.
  
En tractar-se d'una obra d'aquesta rellevància que exalça dos dels nostres artistes més significatius d'aquest segle, la Generalitat Valenciana procurarà la difusió adequada a aquesta donació, per a això la presentarà en el Museu de Belles Arts de València coincidint amb l'exposició de Sorolla i la Hispanic Society.
  
D'acord amb el que disposa l'article 22.1 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la donació indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 30 de març de 1999,
  
DECRETE
  
Article 1
  
Acceptar la donació realitzada per Ediciones Grial conjuntament amb la Hispanic Society of America de la primera reproducció original en bronze d'una sèrie limitada de l'escultura Bust de Sorolla de Marià Benlliure (30x23x27,5 cm), perquè passe a formar part del patrimoni de la Generalitat Valenciana.
  
Article 2
  
L'obra donada es presentarà en públic coincidint amb l'exposició Sorolla i la Hispanic Society que es realitzarà al Museu de Belles Arts de València, en virtut del conveni subscrit amb la Fundació Thyssen-Bornemisza, en data 4 de maig de 1999.
  
Article 3
  
La propietat del bé donat s'haurà d'incorporar a l'Inventari General de Béns i Drets de la Generalitat Valenciana.
  
DISPOSICIÓ FINAL
  
La Conselleria de Cultura, Educació i Ciència realitzarà els tràmits necessaris per a fer efectiu el que disposa aquest decret.
  
València, 30 de març de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI